CELEX: 22019A1126(01)
Language: fi
Date: 2019-10-24 00:00:00
Title: Sopimus Euroopan atomienergiayhteisön ja Korean niemimaan energia-alan kehitysjärjestön välinen

26.11.2019   
               
               
                  FI
               
               
                  Euroopan unionin virallinen lehti
               
               
                  L 304/2
               
            
         SOPIMUS
         Euroopan atomienergiayhteisön ja Korean niemimaan energia-alan kehitysjärjestön välinen
         EUROOPAN ATOMIENERGIAYHTEISÖ,
         jäljempänä ’yhteisö’, ja
         KOREAN NIEMIMAAN ENERGIA-ALAN KEHITYSJÄRJESTÖ,
         jäljempänä ’KEDO’,
         jotka katsovat seuraavaa:
         
                     (1)
                  
                  
                     KEDO perustettiin Korean niemimaan energia-alan kehitysjärjestön perustamisesta 9 päivänä maaliskuuta 1995 tehdyllä sopimuksella, sellaisena kuin se on muutettuna 19 päivänä syyskuuta 1997 Korean tasavallan, Japanin ja Amerikan yhdysvaltojen hallitusten välisellä sopimuksella.
                  
               
                     (2)
                  
                  
                     Yhteisön ja KEDOn välillä tehdyn sopimuksen voimassaolo päättyi 31 päivänä toukokuuta 2015.
                  
               
                     (3)
                  
                  
                     Sen jälkeen, kun KEDOn hallitus oli päättänyt lakkauttaa KEDOn kevytvesireaktorihankkeen ja vuoden 2007 päätöksen mukaisesti hoitaa sihteeristön tehtävät merkittävästi vähemmällä henkilöstöllä ja mahdollisimman pienissä tiloissa, se päätti jatkaa KEDOn toimintaa 31 päivän toukokuuta 2015 jälkeenkin.
                  
               
                     (4)
                  
                  
                     Sekä yhteisö että KEDO ovat ilmaisseet haluavansa jatkaa yhteistyötään, jonka tavoitteena on saattaa päätökseen kevytvesiydinreaktorihanke ja lopettaa KEDOn toiminta asianmukaisesti,
                  
               OVAT SOPINEET SEURAAVAA:
         
            1 artikla
            Aiemman sopimuksen määräysten soveltaminen
            Ellei jossakin jäljemmässä artiklassa muuta määrätä, yhteisön ja KEDOn välistä aiempaa sopimusta, jonka voimassaolo päättyi 31 päivänä toukokuuta 2015, sovelletaan tämän sopimuksen mukaisesti.
         
         
            2 artikla
            Yhteisön rahoitusosuus
            Yhteisö ei maksa rahoitusosuutta KEDOn talousarvioon tämän sopimuksen nojalla.
         
         
            3 artikla
            Kesto
            Tämä sopimus on voimassa 1 päivän kesäkuuta 2015 ja 31 päivän toukokuuta 2018 välisenä aikana, ja se voidaan uusia 31 päivän toukokuuta 2018 jälkeiselle ajalle.
         
         
            4 artikla
            Voimaantulo
            Tämä sopimus tulee voimaan, kun yhteisö ja KEDO allekirjoittavat sen, ja sitä sovelletaan takautuvasti 1 päivästä kesäkuuta 2015 aina 31 päivään toukokuuta 2018.
         
         
            Tehty Brysselissä kahdentenakymmenentenäneljäntenä päivänä lokakuuta vuonnakaksituhattayhdeksäntoista, kahtena alkuperäiskappaleena
            
               
                  Euroopan atomienergiayhteisön puolesta
               
               Ditte JUUL-JØRGENSEN
            
            Tehty New Yorkissa kolmantenakymmenentenä päivänä lokakuuta vuonna kaksituhattayhdeksäntoista, kahtena alkuperäiskappaleena
            
               
                  Korean niemimaan energia-alan kehitysjärjestön puolesta
               
               David WALLACE